Ion Iliescu a demisionat din fruntea Institutului Revoluţiei. Gelu Voican Voiculescu, dat afară de noua conducere interimară.
Ion Iliescu şi-a dat demisia de la şefia de la Institutului Revoluţiei Române din Decembrie 1989. Noua conducere interimară l-a demis pe Gelu Voican Voiculescu. Interimatul la şefia instituţiei va fi asigurată de Alexandru Mironov.
Colegiul Naţional al Institutului Revoluţiei Române din Decembrie 1989 a anunţat, într-un comunicat de presă, faptul că Ion Iliescu şi-a dat demisia de la şefia Institututului. Astfel, interimatul la şefia instituţiei va fi asigurat de Alexandru Mironov, până când preşedintele Klaus Iohannis numeşte noii membri ai acestui for.Alexandru Mironov l-a demis pe Gelu Voican Voiculescu, directorul general al IRRD, iar acest rol i-a revenit lui Ioan Savu."Colegiul Naţional a hotărât să propună Preşedintelui României, consultări cu privire la activitatea viitoare a IRRD şi realizarea de dezbateri în cadrul Comisiei Parlamentare a Revoluţionarilor din Decembrie 1989 şi a Secretariatului de stat pentru recunoaşterea meritelor luptătorilor împotriva regimului comunist instaurat în România în perioada 1945-1989", mai precizează Colegiul IRRD în comunicat.